เปิดหุ้นวิ่งแรงทั้งปี 2559 เกิน 100%
ดัชนีตลาดหุ้นไทยในปี 2559 ที่ผ่านมา ยังเคลื่อนไหวในลักษณะขาขึ้น โดยจากจุดต่ำสุด ณ วันที่ 30 ธันวาคม 2558 ดัชนีปิดอยู่ที่ระดับ 1,288.02 จุด จนมาถึงวันสุดท้ายของการซื้อขายแห่งปี วันที่ 30 ธันวาคม 2559 ดัชนีมาปิดอยู่ที่ระดับ 1,542.94 จุด ปรับตัวขึ้นไป 254.92 จุด หรือเปลี่ยนแปลง 19.80%
8 ม.ค. 2560

ดัชนีตลาดหุ้นไทยในปี 2559 ที่ผ่านมา ยังเคลื่อนไหวในลักษณะขาขึ้น โดยจากจุดต่ำสุด ณ วันที่ 30 ธันวาคม 2558 ดัชนีปิดอยู่ที่ระดับ 1,288.02 จุด จนมาถึงวันสุดท้ายของการซื้อขายแห่งปี วันที่ 30 ธันวาคม 2559 ดัชนีมาปิดอยู่ที่ระดับ 1,542.94 จุด ปรับตัวขึ้นไป 254.92 จุด หรือเปลี่ยนแปลง 19.80%
ด้วยผลตอบแทนดัชนีของตลาดหุ้นไทยในปี 2559 ยังคงรักษาโมเมนตัมเชิงบวกได้อย่างยอดเยี่ยม ส่งผลให้หุ้นเพิ่มขึ้นได้เท่าตัวก็ยังคงมีให้เห็นต่อเนื่อง ตั้งแต่ต้นปีที่ผ่านมานี้กระแสของ “หุ้นขนาดกลาง” มาแรงต่อเนื่อง ซึ่งมีการปรับตัวขึ้นนับตั้งแต่ต้นปีถึงปลายปีเกิน 100% อาทิ PERM, TFG, MALEE, BIG, TKN, AMC, GL, ESSO, COM7, PTG, THAI, JAS, PTL, SMPC, STA, GJS, CBG, BSBM, SLP, VIH, SPPT, OISHI, PAP, BFIT, BEAUTY และ TSTH ตามลำดับ
สำหรับหุ้นที่ครองแชมป์เพิ่มขึ้นสูงสุดในปี 2559 ตกเป็น บริษัท เพิ่มสินสตีลเวิคส์ จำกัด (มหาชน) หรือ PERMเพิ่มขึ้นสูงสุด 362.96% โดยราคาหุ้นวันที่ 30 ธ.ค.59 ปิดที่ 5 บาท ขณะราคาหุ้นวันที่ 30 ธ.ค.58 ปิดที่ 1.08 บาท อันดับถัดมา บริษัท ไทยฟู้ดส์ กรุ๊ป จำกัด (มหาชน) หรือ TFGเพิ่มขึ้น 357.79% โดยราคาหุ้นวันที่ 30 ธ.ค.59 ปิดที่ 7.05 บาท ขณะราคาหุ้นวันที่ 30 ธ.ค.58 ปิดที่ 1.54 บาท
อันดับสาม บริษัท มาลีกรุ๊ป จำกัด (มหาชน) หรือ MALEEเพิ่มขึ้น 303.51% โดยราคาหุ้นวันที่ 30 ธ.ค.59 ปิดที่ 115 บาท ขณะราคาหุ้นวันที่ 30 ธ.ค.58 ปิดที่ 28.50 บาท อันดับสี่ บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG เพิ่มขึ้น 241.94% โดยราคาหุ้นวันที่ 30 ธ.ค.59 ปิดที่ 5.30 บาท ขณะราคาหุ้นวันที่ 30 ธ.ค.58 ปิดที่ 1.55 บาท
อันดับห้า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKNเพิ่มขึ้น 227.49% โดยราคาหุ้นวันที่ 30 ธ.ค.59 ปิดที่ 28 บาท ขณะราคาหุ้นวันที่ 30 ธ.ค.58 ปิดที่ 8.55 บาท อันดับหก บริษัท เอเซีย เมทัล จำกัด (มหาชน)  หรือ AMCเพิ่มขึ้น 227.27% โดยราคาหุ้นวันที่ 30 ธ.ค.59 ปิดที่ 4.68 บาท ขณะราคาหุ้นวันที่ 30 ธ.ค.58 ปิดที่ 1.43 บาท และอันดับเจ็ด บริษัท กรุ๊ปลีส จำกัด (มหาชน) หรือ GLเพิ่มขึ้น 214.56% โดยราคาหุ้นวันที่ 30 ธ.ค.59 ปิดที่ 57.25 บาท ขณะราคาหุ้นวันที่ 30 ธ.ค.58 ปิดที่ 18.20 บาท
หุ้นข้างต้นนับว่าเป็นตัวอย่างที่ราคาหุ้นวิ่งขึ้น พรุ่งแรง ในประจำปี 2559 ส่วนที่เหลือดูได้จากตาราง
สิ่งสำคัญ ถ้าสังเกตดีๆ พบว่าหุ้นดังกล่าวหลวนเป็นขวัญใจนักลงทุนทั้งนั้น เนื่องจากผลประกอบการที่เติบโตแข็งแกร่ง มีกระแสข่าวเข้ามาสนับสนุนตลอดทั้งปี
…
 
ตารางความเคลื่อนไหวของราคาหุ้นในตลาด SET ที่ปรับตัวขึ้นเกิน 100% (ประจำปี 2559)